„Бристъл“ е построен в корабостроителницата на компанията „Джон Браун“ () в Клайдбанк. Веднага след влизането си в строй той влиза в състава на Гранд Флийт. На 22 декември 1912 г. засяда на плитчина в залива Плимът Саунд. В началото на Първата световна война е изпратен в Южния Атлантик за участие в унищожаването на ескадрата на адмирал Шпее, но не успява да стигне навреме за сражението при Фолкландските острови. На 8 декевмри 1914 г. пленява в района на Фолкландите германският транспорт „Македония“. До края на 1914 г. остава в южноамерикански води, участвайки в издирването на немския крайцер SMS Dresden („Дрезден“). В началото на 1915 г. е изпратен в Средиземно море. В периода 1916 – 1917 г. действа в Адриатическо море. Връща се в Южния Атлантик през 1918 г. През юни 1919 г. е изваден в резерва и изпратен в Портсмът. През май 1920 г. „Бристъл“ е изключен от списъците на флота.